b'\n_START_ARTICLE_\nTrokrilnik\n_START_PARAGRAPH_\nTrokrilnik je letalo s fiksnimi krili, ki ima tri krila postavljena vertikalno. Kanarde in horizontalne stabilizatorje se ne \xc5\xa1teje kot krila. Trokrilnik je po sestavi precej podoben dvokrilniku, po navadi ima bolj ozka krila (s kraj\xc5\xa1o tetivo) in manj\xc5\xa1i razpon kril ter manj\xc5\xa1o te\xc5\xbeo. Krila trokrilnika so bolj vitka in proizvajajo ve\xc4\x8d vzgona. Letalo s tremi krili se lahko hitreje vzpenja in obra\xc4\x8da z manj\xc5\xa1im radijem kot dvokrilnik, kar je za\xc5\xbeeljeno pri lovskih letalih. Primera uspe\xc5\xa1nih trokrilnikov je Sopwith Triplane in Fokker Dr.I. Letala s tremi krili so bila skoraj vsa propelerska in vsa so imela nizko hitrost letenja.'